Srednja poklicna in tehniška šola

Šolsko naselje 12

9000 Murska Sobota

Predmet: NEMŠČINA

**NAČRT OCENJEVANJA ZNANJA 3. LETNIK SPI**

**Minimalni standardi znanja**

| **Učni sklop** | **Minimalni standard znanj** | **Način ocenjevanja** |
| --- | --- | --- |
| **Hrana in pijača**  Hrana in pijača, nakupovanje/Medkulturnost | Dijaki in dijakinje   * pri nakupovanju vprašajo, kaj nekdo želi, oz. povedo, kaj sami želijo; * vprašajo po ceni izdelka in jo navedejo; * povedo, kaj radi jedo in pijejo ter česa ne; * poimenujejo osnovna živila in mere; * ustrezno tvorijo in uporabljajo vprašalnico *welch-*; * ustrezno stopnjujejo in uporabljajo prislove *viel, gut, gern*. | Pisno in/ali ustno |
| **Oblačila in vreme**  Nakupovanje/Narava | Dijaki in dijakinje   * razumejo dialog ob nakupovanju oblačil in se v njem ustrezno odzivajo; * povedo, kaj radi nosijo; * poimenujejo osnovna oblačila ter barve in velikosti; * razumejo vremenske informacije; * poimenujejo osnovne vremenske pojave; * ustrezno sklanjajo pridevnike v tožilniku ob nedoločnem členu; * ustrezno tvorijo in uporabljajo kazalne zaimke *dies-* ter *der, das, die* v imenovalniku in tožilniku; * ustrezno uporabljajo *es* kot osebek; * v sedanjiku ustrezno spregajo glagol *mögen* in ga uporabljajo. | Pisno in/ali ustno |
| **Telo in zdravje**  Telo in zdravje/Prosti čas in zabava/Medčloveški odnosi | Dijaki in dijakinje   * poimenujejo dele telesa; * poimenujejo osnovne bolezni; * poimenujejo pogoste vrste športa; * se v dialogu pri zdravniku ustrezno odzivajo z navajanjem težav oz. bolečin; * ustrezno tvorijo velelni naklon in ga uporabljajo za podajanje nasvetov; * poznajo oblike osebnih zaimkov v tožilniku in jih uporabljajo; * v sedanjiku ustrezno spregajo modalni glagol *dürfen* in ga uporabljajo; * napišejo odgovor na pismo. | Pisno in/ali ustno |

**Merila in načini ocenjevanja med šolskim letom**

V celotnem šolskem letu dijaki pridobijo najmanj 3 ocene. Dijak je v posameznem ocenjevalnem obdobju pozitivno ocenjen, če ima vse ocene pozitivne.

**Ustno** ocenjevanje znanja

Ustno oceno dijak pridobi z ustnim izkazovanjem jezikovnega znanja in obvladovanja besedišča: poznavanje besedišča, vsebine predelane snovi in samostojno izražanje na določeno temo.

Ustno ocenjevanje po predelanih sklopih, v dogovoru z dijaki.

Pri ustnem ocenjevanju znanja se uporabljajo naslednji kriteriji:

**odlično (5)**

Komunikacija je samostojna in ustreza nalogi.

Odziv dijaka na pobude in spremembe med pogovorom je pravilen.

Poznavanje tematike je zelo dobro.

Pogovor poteka naravno brez zastojev.

Raba jezika – dijak pri tem kaže veliko spretnosti..

Besedišče je bogato, izražanje je jasno in tekoče.

Izgovor je lep in pravilen.

**prav dobro (4)**

Komunikacija ustreza nalogi in je v glavnem samostojna.

Odziv dijaka je pravilen, a z manjšo samostojnostjo in prilagodljivostjo.

Poznavanje tematike je dobro.

Pogovor poteka z občasnimi kratkimi zastoji.

Raba jezika – dijak ima nekaj težav pri zahtevnejših slovničnih strukturah.

Besedišče je manj bogato, izražanje je v glavnem jasno in tekoče.

Izgovor je dober z nekaj manjšimi težavami.

**dobro (3)**

Komunikacija je primerna nalogi, a je le delno samostojna in omejena na krajše povedi.

Odziv dijaka je počasnejši, a razume in zna posredovati bistvene informacije.

Poznavanje tematike je skromno.

Pogovor poteka z zastoji.

Raba jezika – dijak na določenih mestih dela oblikoslovno-skladenjske napake.

Besedišče je dobro, zadošča za pogovor.

Izgovor je zadovoljiv.

**zadostno (2)**

Komunikacija je možna le v omejenem obsegu.

Odziv dijaka je počasen.

Poznavanje tematike je zelo skromno.

Pogovor poteka s pogostimi zastoji.

Raba jezika – dijak dela pogoste oblikoslovno-skladenjske napake.

Besedišče je skromno.

Izgovor je sprejemljiv, sporočilo je možno razumeti.

**nezadostno (1)**

Komunikacija ni mogoča.

Odziv dijaka jele delen ali ga ni.

Poznavanje tematike je nezadovoljivo.

Pogovor poteka nepovezano in komaj razumljivo.

Raba jezika – dijak napačno rabi posamezne jezikovne elemente.

Besedišče je zelo skromno ali celo neustrezno.

Izgovor je težko razumljiv ali celo nerazumljiv.

**Pisno** ocenjevanje znanja

Pred vsakim pisnim ocenjevanjem znanja se v razredu opravi pisno ali ustno preverjanje znanja.

Posamezne pisne naloge so ovrednotene s točkami. Število možnih točk je zabeleženo ob vsaki nalogi. Vsaka pisna naloga je opremljena s seštevkom skupnih točk in z ocenjevalno lestvico.

Pri pisnem ocenjevanju znanja se uporabljajo naslednji kriteriji:

45 % - 62 % = zadostno (2)

63 % - 76 % = dobro (3)

77 % - 89 % = prav dobro (4)

90 % - 100 % = odlično (5)

S pisnim ocenjevanjem se preverja:

- poznavanje in raba jezika

- bralno razumevanje

- pisno sporočanje (vrednotimo: sporočilnost /komunikativno ustreznost, vsebino in jezikovno pravilnost)

**Popravljanje nezadostnih ocen pisnega ocenjevanja znanja**

Nezadostno oceno popravljajo pisno, po večkratnih poskusih popravljanja pisnih nalog imajo dijaki možnost ustnega popravljanja.

Ponavljanje pisnega ocenjevanja znanja je obvezno, če je več kot 40 % dijakov ocenjeno z negativno oceno. Ponavljanje pisnega ocenjevanja znanja ni obvezno za dijake, ki so dosegli pozitivno oceno.

Če dijak pri pisnem ocenjevanju znanja prepisuje ali uporablja nedovoljene pripomočke, se mu test odvzame in se ga oceni z nezadostno oceno.

**Vpisovanje ocen**

Ocene, pridobljene z ustnim ocenjevanjem znanja, se vpišejo z modro barvo.

Ocene, pridobljene s pisnim ocenjevanjem znanja, se vpišejo z rdečo barvo.

Ocene morebitnih seminarskih nalog, govornih nastopov in dosežkov s tekmovanj, se vpišejo z zeleno barvo.

**Pridobivanje in zaključevanje ocen**

Dijak pridobi v šolskem letu več ocen.

Ocene, vpisane v redovalnico, so enakovredne.

Zaključna ocena se praviloma določi na podlagi povprečne ocene. Za pozitivno zaključeno oceno ob koncu pouka mora imeti dijak pozitivne ocene iz vseh vsebinskih sklopov.

**Popravni izpiti**

Poudarek ocenjevanja je na ustnem delu (ca. 30 % za pisni del, 70 % pa za ustni del). Za zadostno oceno mora dijak iz pisnega in ustnega dela doseči 45 %.

Kriterij ocenjevanja je enak kot pri pisnem ocenjevanju znanja. Pri ocenjevanju veljajo enaki minimalni standardi kot med šolskim letom. Če dijak pri popravnem izpitu prepisuje ali uporablja nedovoljene pripomočke, se mu izpit odvzame in se ga oceni z nezadostno oceno. Učitelji izpitno gradivo oddajo v tajništvo vsaj 1 dan pred izpitom, kjer se hrani do izvedbe izpita.

O načinu izvedbe ocenjevanja in s kriteriji ocenjevanja znanja učitelj dijake seznani na začetku šolskega leta.

Vodja aktiva: Alenka Žuntar